****

**NORINTIEJI DALYVAUTI MUGĖJE TURI PATEIKTI ŠIUOS DOKUMENTUS:**

1. Prašymą su parašu. Prašyme nurodyti reikiamą prekybos vietos plotą, ar reikalinga elektra, jeigu taip, būtina turėti savo prailgintuvus;
2. Įmonės įregistravimo pažymėjimą (juridiniai asmenys), verslo liudijimą arba individualios veiklos vykdymo pažymą (fiziniai asmenys) arba kopiją, patvirtintą teisės aktų nustatyta tvarka;
3. Vietinės rinkliavos apmokėjimo kopiją;
4. Pageidaujantis prekiauti iš prekybai pritaikyto automobilio ar jo priekabos – transporto priemonės valstybinės registracijos ir techninės apžiūros rezultatų kortelės (ataskaitos) kopiją; specializuoto automobilio, automobilio priekabos, specialiosios nemotorinės transporto priemonės vaizdą (fotofiksaciją);
5. Valstybinės maisto ir veterinarijos tarnybos (toliau – VMVT) išduotą maisto tvarkymo subjekto pažymėjimą arba kopiją, patvirtintą teisės aktų nustatyta tvarka, jeigu tų prekių prekybai arba teikiamoms paslaugoms teisės aktų nustatyta tvarka jie yra privalomi;
6. Ūkininko ūkio pažymėjimą, sodininkų bendrijos nario ar kitą dokumentą, įrodantį, kad žemės ūkio produkcija užauginta asmeniniame pagalbiniame ūkyje, sodo sklype ar pan. (prekiaujantys žemės ūkio produkcija be verslo liudijimo arba individualios veiklos pažymos), įsigijimo dokumentus;
7. Pageidaujantis prekiauti savo gamybos medumi ir bitininkystės produktais – pažymos apie bičių šeimų registravimą ūkinių gyvūnų registre (jeigu prekiaujama medumi) kopiją;
8. Tautodailininkas, amatininkas, prekiaujantis tik savo darbo sertifikuotais tautinio paveldo gaminiais ir savo rankų darbo gaminiais – tautinio paveldo sertifikato, tautodailininko ar tradicinių amatų meistro pažymėjimo kopiją;
9. Asmuo, organizuojantis batutų, pripučiamų ir kitų nesudėtingų atrakcionų, laisvalaikio pramogoms skirtų priemonių (elektromobilių, riedučių, dviračių, paspirtukų ir pan.) nuomos, vandens pramogų priemonių nuomos ir kitą veiklą, kuriai netaikomos Variklinės pavaros pramoginių įrenginių priežiūros taisyklių nuostatos, papildomai pateikia įsigaliojusį veiklos civilinės atsakomybės draudimo polisą, galiojantį ne trumpiau negu Leidimas (draudimo polisas turi galioti visą įrenginių buvimo laiką);

**Prekybinės vietos\* mokestis:**

1. Kupiškio mieste iš automobilių ir automobilių priekabų:

* 70 Eur mėnesiui;
* 10 Eur vienai dienai.

2. Kupiškio mieste kioskuose, paviljonuose, nuo prekystalių ir iš vežimėlių:

* 30 Eur mėnesiui;
* 5 Eur vienai dienai.

**50 procentų vietinės rinkliavos mokesčio lengvata taikoma pensininkams ir neįgaliesiems, turintiems pensininko ar neįgaliojo pažymėjimą.**

\* Vienos paslaugų teikimo vietos plotas negali būti didesnis, nei nurodytas viešųjų teritorijų vietų sąrašuose ir (ar) schemose, (išskyrus vietas, kuriose teikiamos kinkomojo transporto ir kitos mobiliosiomis priemonėmis teikiamos paslaugos, ir konkurse laimėtas vietas):

11.1. vienai prekybos vietai, skirtai prekiauti iš (nuo) palapinių, laikinųjų prekybos prekystalių, specialaus vežimėlio ir kitų laikinųjų įrenginių, skiriama ne daugiau kaip 9 kv. m ploto;

11.3. prekybai maisto ir ne maisto prekėmis ar paslaugų teikimui iš prekybai įrengtų specializuotų transporto priemonių, iš transporto priemonių ar jų priekabų ir laikinųjų prekybos įrenginių skiriama ne daugiau kaip 20 kv. m užimamo ploto;

11.5. prekybai savo ūkyje užauginta žemės ūkio produkcija vienai vietai iki 6 kv. m.

**Pastaba.** Jeigu prekybos ar paslaugų teikimo plotas yra didesnis, t. y. išskaidytas į kelias dalis ar daugiau negu viena vieta, vietinė rinkliava mokama už kiekvieną prekybos ir aptarnavimo dalį ar vietą atskirai.

**Rinkliavos gavėjas: Kupiškio rajono savivaldybės administracija (į k. 188774975)**

**Gavėjo bankas: Luminor Bank AB , sąskaitos Nr. LT534010043400054874**

**Įmokos kodas: 5712.**

**Mokėjimo paskirtis – „Už leidimo prekiauti ir teikti paslaugas viešosiose vietose išdavimą“, dalyvaujančio fizinio/juridinio asmens pavadinimas.**

**UŽ LEIDIMUS NEMOKA**

1. Nustatytose viešosiose vietose prekiaujantys Kupiškio rajono savivaldybėje veikiantys ūkininkai savo ūkyje išaugintais, apdorotais, pagamintais ar perdirbtais augalininkystės, gyvulininkystės, paukštininkystės, žvėrininkystės, bitininkystės ir žuvininkystės produktais, taip pat išaugintais ekologiškais, išskirtinės kokybės (turintiems tai patvirtinančius dokumentus) ir tautinio paveldo žemės ūkio ir maisto produktais (turintiems tautinio paveldo sertifikatą) bei natūraliai užaugusiomis ar užaugintomis miško uogomis, arbatžolėmis, prieskoniais, vaistažolėmis, grybais, skirtais žmonių mitybai ir (ar) paruoštais žmonėms vartoti;
2. Tautodailininkai prekiaujantys savo pagamintais dirbiniais (išskyrus masinio renginio metu). Išduodant Leidimą, šie asmenys turi pateikti tautodailininko pažymėjimą.

**DOKUMENTUS SIŲSTI el.p.:** **turizmas@infokupiskis.lt**

**arba**

**atnešti į Kupiškio rajono turizmo ir verslo informacijos centrą adresu Gedimino g. 96, Kupiškis (Autobusų stotis I aukštas)**

Tel. nr. pasiteiravimui: +370 459 52 505, +370 672 02 034

**Dokumentus prašome pateikti iki rugsėjo 20 d.**